《送许仁叔解组东归》
宋代·度正

万里来官蜀锦城，西南籍籍饮清名。
幕中议论谁为敌，天下交清我与盟。
圣处工夫须自得，明时事业只安行。
草堂拟作终焉计，便翼飞来总寄声。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。